На чарговым пасяджэнні райвыканкама, якое прайшло ў сераду, дамінавала тэма пажарнай бяспекі ў раёне. Пасяджэнне праходзіла ў пашыраным фармаце. Адкрываючы нараду, кіраўнік раёна П. І. Найдзён звярнуў увагу на такую акалічнасць: за лічбамі зніжэння пажараў і гібелі на іх людзей па мінуламу году хаваецца шмат праблем, над ухіленнем якіх прадстаіць працаваць усім, хто нясе адказнасць за жыццядзейнасць людзей. Бо кожная гібель чалавека ў выніку пажара – гэта найперш недапрацоўка з боку суб’ектаў прафілактыкі, якія не дайшлі, іх не пачулі, яны не пракантралявалі.